Diari Oficial de la Generalitat Valenciana


Sumari del DOGV 8191, del 15-12-2017 (2017/10901)

Informació pública del projecte de reparcel·lació forçosa (refós desembre 2011) per al desenvolupament de la unitat d'execució única del sector UA 9 de les normes subsidiàries de planejament municipal.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8191

Data del DOGV
:   15-12-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/10522


Data del document
:   21-11-2017

Organisme emissor
:   Ajuntament d'Algorfa

Tipus de document
:   Anunci

Descriptors 

:   * Algorfa
    * administració local
    * pla d'urbanisme

Informació pública del projecte de reparcel·lació forçosa (refós desembre 2011) per al desenvolupament de la unitat d'execució única del sector UA 9 de les normes subsidiàries de planejament municipal. [2017/10698]  
Pel present edicte es posa en general coneixement que l'alcalde va dictar en data 4 d'octubre de 2012 el decret següent:  
  
«Vist el projecte de reparcel·lació forçosa (refós desembre 2011) per al desenvolupament de la unitat d'execució única del sector UA 9 de les normes subsidiàries de planejament municipal, elaborat pels arquitectes Juan Martínez Baeza i Miguel Ángel Martí Dolera, el programa d'actuació integrada del qual ha sigut aprovat definitivament per Acord del Ple d'este ajuntament de data 7 d'agost de 2007, per mitjà de la fórmula de gestió indirecta a través d'Enege Viviendas, SL.   
Considerant el que disposa l'article 177 de la Llei 16/2005, de 30 de desembre, urbanística valenciana, i l'article 416 del Decret 67/2006, de 19 de maig, del Consell, pel qual s'aprova el Reglament d'ordenació i gestió territorial i urbanística.  
Decrete  
Primer. Sotmetre a informació pública, durant el termini d'un mes, el projecte de reparcel·lació, termini en què els interessats podran presentar al·legacions, una vegada s'haja obtingut del Registre de la Propietat la certificació registral de domini i càrregues.  
Segon. Es concedirà un tràmit d'audiència per 15 dies, sense necessitat de nova informació pública, als titulars registrals no tinguts en compte en l'elaboració del projecte de reparcel·lació i aquells que resulten afectats per modificacions acordades després del període d'informació pública.  
Tercer. La informació pública s'anunciarà mitjançant un edicte publicat en el Diari Oficial de la Generalitat Valenciana.  
Quart. Sol·licitar al Registre de la Propietat la certificació registral de domini i càrregues prevista en l'article 177.b de l'esmentada llei, així com sol·licitar la pràctica de la nota marginal que dóna compte de l'inici de l'expedient de reparcel·lació, tal com preveu la normativa hipotecària sobre inscripció d'actes de naturalesa urbanística.»  
  
La documentació inclou certificació de domini i càrregues expedida pel Registre de la Propietat.  
Cosa que es fa pública als efectes concedits en la part dispositiva.   
  
  
Algorfa, 21 de novembre de 2017.- L'alcalde: Manuel Iván Ros Rodes.